钦定古今图书集成/明伦汇编/氏族典/第087卷 > 《廖用贤尚友录》 > 卢义僖
## 钦定古今图书集成/明伦汇编/氏族典/第087卷 > 《廖用贤尚友录》 > 卢义僖

按《魏书卢元传》：“元子度世，度世子敏。敏子义僖，字远
庆。早有学尚，识度沉雅。年九岁丧父，便有至性。起家
秘书郎，历太子舍人、司徒中郎。神龟初，任城王澄奏
举义僖，除散骑侍郎，转冠军将军、中散大夫。以母忧
去职。齐王萧宝夤启为开府谘议参军，辞疾不赴。寻
兼司空长史，拜征卤将军、太中大夫。孝昌中，除散骑”
常侍。建义初，兼都官尚书，寻除安东将军、卫尉卿。普
泰中，除都官尚书，加骠骑大将军、左光禄大夫。义僖
性宽和畏慎，不妄交款，清俭不营财利。永熙中，风疾
顿发。兴和中卒。赠大将军、仪同三司、瀛州刺史，谥孝
简。